open-index/open-wikipedia-markdown huggingface dataset:
Συνθήκη Κωνσταντινούπολης (1482)

Η **Συνθήκη Κωνσταντινούπολης (1482)** στην πραγματικότητα αποτελεί συνέχεια της Συνθήκης του 1479 με ευνοϊκότερους όρους.

Τρία ακριβώς χρόνια μετά την συνομολογηθείσα του 1479, στις 16 Ιανουαρίου 1482 ο επιδέξιος απεσταλμένος της Γαληνότατης Βενετίας στην Υψηλή Πύλη Αντώνιος Βίτρι (Antonio Vittri) κατόρθωσε ν΄ αποσπάσει από τον Σουλτάνο Βαγιαζήτ Β΄ ορισμένους νέους πρόσθετους αλλά και πολύ ευνοϊκούς όρους σημαντικότεροι των οποίων ήταν η κατάργηση της ετήσιας καταβολής φόρου των Δουκάτων και η διατήρηση των δικαιωμάτων και των ελευθεριών του Ενετού Βαΐλου που είχαν αναγνωρισθεί παλαιότερα.

## Επιπτώσεις
Γενικά με την Συνθήκη του 1479 αλλά και ιδιαίτερα μ΄ αυτή του 1482 η Βενετία διέσωσε για μια ακόμη φορά το εμπόριό της στην Ανατολή, στο Αιγαίο, πλησιάζοντας έτσι στην Κωνσταντινούπολη. Βέβαια η αποκατάσταση της ειρήνης μεταξύ των δύο αυτών Χωρών ήταν γεγονός ότι είχε επιφέρει κάποια χαρά στο δοκιμαζόμενο λαό, κυρίως στο Αιγαίο. Παραταύτα όμως οι συναφθείσες αυτές συνθήκες του 1479 και του 1482 ήταν επισφαλείς. Έφεραν όμως μια γαλήνη μέχρι το 1499 όταν ο Σουλτάνος ξεκίνησε νέο τριετή πόλεμο 1499-1502.

Κωνσταντινουπολη 1482
Κατηγορία:Συνθήκες της Βενετικής Δημοκρατίας
Κατηγορία:Ενετοκρατία
Κατηγορία:15ος αιώνας
Ιερά Μητρόπολις Νέας Ζηλανδίας

Η **Ιερά Μητρόπολις Νέας Ζηλανδίας** είναι μία από τις 
Μητροπόλεις των Επαρχιών του Θρόνου του Οικουμενικού Πατριαρχείου Κωνσταντινουπόλεως. Έδρα της είναι το Γουέλινγκτον (*Wellington*), η πρωτεύουσα της Νέας Ζηλανδίας. 

Μητροπολίτης από το 2018 είναι ο Μύρων (Κτιστάκης) και ο επίσημος τίτλος του είναι *Σεβασμιώτατος Μητροπολίτης Νέας Ζηλανδίας, υπέρτιμος και έξαρχος Ωκεανίας*.

## Ιστορία
Η Ιερά Μητρόπολις Νέας Ζηλανδίας ιδρύθηκε το 1970 με απόσπαση από την Αρχιεπισκοπή Αυστραλίας ως Μητρόπολη Νέας Ζηλανδίας και Εξαρχία Ινδιών, Κορέας και Ιαπωνίας, αφού αρχικά περιλάμβανε, εκτός από τη Νέα Ζηλανδία, και τις περισσότερες χώρες της Νότιας και Ανατολικής Ασίας. 

Το 1996 αποσπάσθηκε από αυτήν η Μητρόπολη Χονγκ Κονγκ (Κίνα, Ινδία, Φιλιππίνες, Σιγκαπούρη, Ινδονησία, Κινεζική Ταϊπέι και οι χώρες της ΝΑ Ασίας) και το 2004 η Μητρόπολη Κορέας (Κορέα, Ιαπωνία). 

Το 2005 στη Μητρόπολη εντάχθηκαν τα νησιά του Νότιου Ειρηνικού Φίτζι, Τόνγκα και Σαμόα, μαζί με τα μικρότερα νησιωτικά συμπλέγματα. Το ποίμνιο της ανέρχεται σε 10.000 περίπου πιστούς, κυρίως Έλληνες μετανάστες πρώτης, δεύτερης και τρίτης γενιάς.

Η Ιερά Μητρόπολις Νέας Ζηλανδίας έχει χαρακτηρισθεί από το Οικουμενικό Πατριαρχείο ως Ιεραποστολική. Πέραν της εσωτερικής ιεραποστολής για τους Ορθοδόξους, διοργανώνεται και η ιεραποστολή προς τους υπόλοιπους κατοίκους της Νέας Ζηλανδίας (λευκούς και Μαορί) και τους κατοίκους των νησιών Φίτζι, Τόνγκα, Σαμόα και των υπόλοιπων νησιωτικών συμπλεγμάτων του Νότιου Ειρηνικού.

### Επισκοπικός κατάλογος
Μητροπολίτες έχουν διατελέσει οι:

## Οργάνωση
Η Ιερά Μητρόπολις Νέας Ζηλανδίας είναι οργανωμένη ως ακολούθως:

### Νέα Ζηλανδία

## Εξωτερικοί σύνδεσμοι
*Η επίσημη ιστοσελίδα της Μητρόπολης.
*Ιστοσελίδα Ιεράς Μητρόπολης Νέας Ζηλανδίας στο Facebook
*H Ορθοδοξία στη Νέα Ζηλανδία, τα νησιά Φίτζι, Τόγκα και Σαμόα. Σεβ. Μητροπολίτης κ. Μύρωνας. 
*Το Μήνυμα της Αγάπης και της Διαφορετικότητας από την Ωκεανία

## Πηγές
* Ημερολόγιον του Οικουμενικού Πατριαρχείου έτους 2007, έκδοση Οικουμενικού Πατριαρχείου.
* Ιστοσελίδα Ιεράς Μητρόπολης Νέας Ζηλανδίας 

*
Παντελής Σαββίδης

Ο **Παντελής Σαββίδης** είναι Έλληνας δημοσιογράφος με έδρα τη Θεσσαλονίκη. Γεννήθηκε το 1954 στην Αξιούπολη Κιλκίς. Υπήρξε για δεκατρία χρόνια ο παρουσιαστής της εβδομαδιαίας εκπομπής "Ανιχνεύσεις" που προβαλλόταν στην ΕΤ3. Η εκπομπή ασχολείται με ζητήματα των Βαλκανίων, ευρωπαϊκών πολιτικών ζητημάτων και διεθνών σχέσεων. Έχει βραβευτεί με το Βραβείο Μπότση για την άρτια ενημέρωση των πολιτών της Βορείου Ελλάδας σε ότι αφορά το εγχώριο πολιτικό και βαλκανικό γίγνεσθαι 

Διετέλεσε επίσης διευθυντής της εφημερίδας Μακεδονία.

## Παραπομπές


## Εξωτερικοί σύνδεσμοι
* Ιστοσελίδα της εκπομπής "Ανιχνεύσεις" 

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες τηλεπαρουσιαστές
Κατηγορία:Έλληνες δημοσιογράφοι του 21ου αιώνα
Ευρωμπάσκετ 1967

Η 15η διοργάνωση του ευρωπαϊκού πρωταθλήματος καλαθοσφαίρισης ανδρών του 1967 (γνωστό και ως **Ευρωμπάσκετ 1967**) οργανώθηκε από τη FIBA Europe. Συμμετείχαν δέκα έξι εθνικές ομάδες. Το τουρνουά διοργάνωσε η Φινλανδία στο Τάμπερε και στο Ελσίνκι, στο χρονικό διάστημα από τις 28 Σεπτεμβρίου ως τις 8 Οκτωβρίου. Ήταν το πρώτο Ευρωμπάσκετ το οποίο μεταδόθηκε από την τηλεόραση.
 
Οι Σοβιετικοί ήταν για ακόμα μια φορά αχτύπητοι, εφαρμόζοντας το ζον-πρες στην άμυνα, και, αφού είχαν πολλούς παίχτες, δεν αντιμετώπιζαν προβλήματα κούρασης. Στο πρόσωπο του ύψους 2,15μ **Πολιβοντά** βρήκαν τον αντικαταστάτη του **Γιαν Κρούμινς** και στην περιφέρεια είχαν τον δαιμόνιο **Αρμενάκ Αλατσατσιάν** και τον πρωτοεμφανιζόμενο Σεργκέι Μπέλοφ.

Αξιοσημείωτο γεγονός αποτελεί η καταρράκωση των Γιουγκοσλάβων που στην κυριολεξία πάτωσαν, καταλαμβάνοντας τελικά την 9η θέση, χάνοντας στον πρώτο γύρο από τους Ρουμάνους, την πολύ δυνατή Πολωνία και από την τρομερή αυτή την φορά Τσεχοσλοβακία, του νεαρού **Γίρι Ζίντεκ** και του καλύτερου παίκτη της διοργάνωσης, του **Γίρι Ζέντνιτσεκ**.

Το παιχνίδι του τουρνουά έγινε στη φάση των ομίλων μεταξύ Γιουγκοσλαβίας-Φινλανδίας, όπου οι Γιουγκοσλάβοι, αν και είχαν μείνει εκτός ημιτελικών, δεν άφησαν τους γηπεδούχους Φινλανδούς, του πολύ καλού **Βαίνιου**, να κερδίσουν οπότε οι 13.000 φίλαθλοι, ενοχλημένοι από το αποτέλεσμα και την διαιτησία, επιδόθηκαν στη ρίψη κερμάτων, διακόπτοντας για 20 λεπτά το παιχνίδι.

Πολύ άσχημο αποτέλεσμα για την εθνική Ελλάδας ήταν η ήττα από τους πρωταθλητές Σοβιετικούς με 82-41 (double score). Η Ελλάδα πάντως είχε στις τάξεις της τον πρώτο σκόρερ του τουρνουά, τον Γιώργο Κολοκυθά, που είχε μ.ο. 25,4 πόντους. Καλή απόδοση είχαν και οι Γιώργος Τρόντζος (με 11,4 πόντους μ.ο.) και ο Γιώργος Μπαρλάς (9,3 πόντοι μ.ο.). Στον πρώτο γύρο μάλιστα έγινε η μεγάλη έκπληξη: Ελλάδα-Βουλγαρία 78-69, ενώ στο παιχνίδι με την Ισπανία ο Κολοκυθάς πέτυχε το ατομικό ρεκόρ της καριέρας του με 43 πόντους. Σε αυτό το πανευρωπαϊκό έκανε την τρίτη και τελευταία του εμφάνιση σε Ευρωμπάσκετ ο -μετέπειτα ευρωκόουτς- Κώστας Πολίτης, ενώ έκανε και το ντεμπούτο του ο -νεαρός τότε- Βασίλης Γκούμας.

## Τελική Κατάταξη

## Αποτελέσματα
### Προκριματικός Γύρος
#### Γκρουπ A

#### Γκρουπ B

### Τελική φάση

#### Αγώνες κατάταξης για τις θέσεις 5-9

#### Αγώνες κατάταξης για τις θέσεις 9-12

#### Αγώνες κατάταξης για τις θέσεις 13-16

## Βραβεία και Στατιστικά

Έγιναν **72 αγώνες** και επιτεύχθησαν **10.336 πόντοι**.

## Συνθέσεις Ομάδων
* **Ελλάδα**: Γιώργος Τρόντζος, Βασίλης Γκούμας, Γιώργος Μπαρλάς, Γιώργος Κολοκυθάς, Κώστας Διαμαντόπουλος, Χρήστος Ζούπας, Αίας Λαρεντζάκης, Ανδρέας Χαϊκάλης, Λάκης Τσάβας, Κώστας Πολίτης, Στράτος Μπάζιος, Τάκης Μάγλος. **Προπονητής**: Μίσσας Πανταζόπουλος.

## Εξωτερικοί σύνδεσμοι
* FIBA-Europe Eurobasket 1967



1967
Ευρωπαικο Πρωταθλημα Καλαθοσφαιρισης Ανδρων 1967
Ευρωπαικο Πρωταθλημα Καλαθοσφαιρισης Ανδρων 1967
Βιζύη

Η **Βιζύη** (**) είναι πόλη της Ανατολικής Θράκης.

## Ιστορικά στοιχεία
Ιδρύθηκε μετά την καταστροφή της οχυρωμένης αρχαίας θρακικής πόλεως των Κοτυδών, Δάματα, από τον στρατηγό του Λυσιμάχου, Βίζυ, ο οποίος της έδωσε και το όνομά του. Η πόλη αναπτύχθηκε αρκετά και διέθετε λαμπρά κτήρια και ναούς. Κατά τους ρωμαϊκούς χρόνους έφτασε στο απόγειο της δόξας της, καθώς είχε εξαιρετικές σχέσεις με τη Ρώμη και διέθετε μάλιστα και δικό της Νομισματοκοπείο, το οποίο εξέδιδε περίτεχνα νομίσματα.

Η παρακμή της ξεκίνησε όταν ο Μέγας Κωνσταντίνος κατήργησε τους πολιτικούς θεσμούς της και το δικαίωμα κοπής νομίσματος, υποβιβάζοντάς την σε μικρή πόλη-οχυρό της αυτοκρατορίας. Η πόλη ήταν έδρα Μητρόπολης.

Στην περιοχή της Βιζύης βρέθηκαν πάνω από 30 μακεδονικές και ρωμαϊκές «τούμπες», υδραγωγεία, καθώς και προτομές, αρχαϊκές κόρες, κορινθιακά κιονόκρανα, θεμέλια κτηρίων και θεάτρου, καθώς και νεκροταφείο.

## Πρόσωπα
*Αγία Μαρία της Θράκης, η εν Βιζύη (9ος αιώνας)
*Γεώργιος Βιζυηνός, ένας από τους σημαντικότερους εκπροσώπους της ελληνικής λογοτεχνίας
*Θεόδωρος Αμπατζόπουλος, Μακεδονομάχος

## Παραπομπές


Κατηγορία:Ευρωπαϊκές πόλεις της Τουρκίας
Κατηγορία:Πόλεις της αρχαίας Θράκης
Κατηγορία:Ελληνιστικές πόλεις
Φυροπόταμος Μήλου

Ο **Φυροπόταμος** είναι ψαροχώρι στο βόρειο άκρο της Μήλου, 4χλμ. βορειοανατολικά της Πλάκας, της πρωτεύουσας του νησιού, σε ένα μικρό κόλπο. Σύμφωνα με την απογραφή του 2011 έχει 4 κατοίκους.

## Περιγραφή
Ο Φυροπόταμος διαθέτει μια από τις καλύτερες παραλίες του νησιού και είναι ένα μικρό λιμάνι κτισμένο γύρω από ένα φυσικό κολπίσκο.

## Σύρματα
Στον κολπίσκο του Φυροποτάμου, υπάρχουν και τα περίφημα "**σύρματα**": τα μικρά σπιτάκια μέσα στα οποία φυλάγονται οι βάρκες κατά τη χειμερινή περίοδο και τα οποία, τα καλοκαίρια, οι ιδιοκτήτες χρησιμοποιούν για θερινές κατοικίες.

## Παραπομπές


Κατηγορία:Χωριά της Μήλου
Κατηγορία:Χωριά της περιφερειακής ενότητας Μήλου
Ο Άγιος Πέτρος (αγιογραφία)

**Ο Άγιος Πέτρος** βρίσκεται στη Μονή της Αγίας Αικατερίνης, στο Σινά. Είναι εγκαυστική εικόνα με διαστάσεις 92,8 cm ύψ. X 53,1 cm πλ. και θεωρείται έργο του 6ου αιώνα.

Τα χαρακτηριστικά της προσωπογραφίας επαναλαμβάνουν τον ήδη διαμορφωμένο παραδοσιακό τύπο της απεικόνισης του απ. Πέτρου με το χαμηλό μέτωπο, τα πυκνά και κοντά μαλλιά και κοντό γένι. Παρά τη φαινομενική μετωπικότητα της κεφαλής διακρίνεται ελαφριά στροφή του σώματος. Κρατά στο δεξί του χέρι τις κλείδες και στο αριστερό μακρύ σταυροφόρο σκήπτρο. Στη διαμόρφωση του προσώπου και των ματιών διακρίνονται οι καταβολές της ελληνιστικής τέχνης, και την ίδια στιγμή οι αφαιρετικές τάσεις που υποδεικνύουν την πνευματικότητα της μορφής. 

Στο άνω τμήμα της εικόνας διακρίνονται τρία μετάλλια που περικλείουν τον Χριστό, την Παναγία και ένα νεαρό αγένειο πρόσωπο, πιθανώς τον Μωυσή ή τον Ιωάννη τον Ευαγγελιστή. Το φόντο της εικόνας καλύπτει τοίχος που καμπυλώνεται σε αψίδα.

## Μετάβαση - ρεύματα
Η εικόνα θεωρείται ότι προέρχεται από εργαστήριο της Κωνσταντινούπολης, όπου η κλασική παράδοση καλλιεργείται περισσότερο από κάθε άλλο κέντρο της εποχής και όπου παράλληλα μαρτυρείται και το ρεύμα της εκφραστικής τέχνης ή οι τεχνοτροπίες που συνδυάζονται στην εικόνα. Η αφαιρετική τάση και το καλλιτεχνικό ρεύμα της πρωτοβυζαντινής περιόδου είναι έννοιες στενά συνδεδεμένες και πιθανώς αποτελούν τη βάση για οποιαδήποτε προσπάθεια ερμηνείας της συνολικής βυζαντινής παραγωγής.

## Παραπομπές - σημειώσεις


## Βιβλιογραφία
*Αλμπάνη Τζ. 1999, *Ελληνικές Εικαστικές Τέχνες: Βυζαντινή και Μεταβυζαντινή Τέχνη*, ΕΑΠ, Πάτρα.
*Πανσελήνου Ν., 2002, *Βυζαντινή Ζωγραφική, Η Βυζαντινή Κοινωνία και οι Εικόνες της*, Καστανιώτης, Αθήνα.

Κατηγορία:Παλαιοχριστιανική τέχνη
Κατηγορία:Εικόνες (Χριστιανισμός)
ΕΚΟΝ Ρήγας Φεραίος - Β΄ Πανελλαδική

Η **Ελληνική Κομμουνιστική Νεολαία «Ρήγας Φεραίος» - Β΄ Πανελλαδική** ήταν Ελληνική πολιτική νεολαία. Δημιουργήθηκε τον Μάρτιο του 1978 και διαλύθηκε το 1981.

## Ιστορία
Η οργάνωση δημιουργήθηκε μετά τη διάσπαση της *[[ΕΚΟΝ Ρήγας Φεραίος]]*, η οποία ήταν νεολαία του Κ.Κ.Ε. Εσωτερικού, το Μάρτιο του 1978. Η Β΄ Πανελλαδική πήρε το όνομά της από τη Β΄ πανελλαδική συνδιάσκεψη της οργάνωσης, την οποία δεν ενέκρινε η ηγετική ομάδα του Κ.Κ.Ε. Εσωτερικού. Η παράταξη απέσπασε το 65% των μελών της ΕΚΟΝ Ρήγας Φεραίος και λειτούργησε μέχρι το 1981, οπότε και αυτοδιαλύθηκε.

## Θέσεις
Η Β' Πανελλαδική πήρε μαζί της τη γενιά μελών του Ρήγα που είχε πολιτικοποιηθεί μέσω του Πολυτεχνείου και της μεταπολίτευσης και εντάχθηκε στην οργάνωση ευελπιστώντας σε μια αριστερή κριτική στη θεωρία των σταδίων του Κ.Κ.Ε., καθώς και στην κατάσταση που είχε περιέλθει το σοσιαλιστικό στρατόπεδο. Η γενιά αυτή του Ρήγα επηρεασμένη από τα κινήματα του Μάη του 1968 έδινε στον ευρωκομμουνισμό ένα αριστερό και μη διαχειριστικό περιεχόμενο και πίστευε ότι η ανανέωση της αριστεράς θα ερχόταν αν στη βάση της γκραμσιανής στρατηγικής της ηγεμονίας οι κομμουνιστές θα εμπλούτιζαν το περιεχόμενο της σοσιαλιστικής χειραφέτησης πέρα από τον στείρο οικονομισμό της *ανάπτυξης* των παραγωγικών δυνάμεων προς μια ριζική έμπρακτη κριτική του καπιταλισμού μέσα από την αντιπαράθεσή τους με την επέλαση του καπιταλιστικού εκσυγχρονισμού. 

Υπέρμαχοι της *επιστροφής* στις ρίζες ήλθαν σε επαφή με τις ιδέες του Λουί Αλτουσσέρ και της κριτικής του στο Γαλλικό Κομμουνιστικό Κόμμα.

## Πολιτική δράση
Στην εγχώρια πολιτική σκηνή, ήλθαν σε ρήξη με την ηγετική ομάδα του Κ.Κ.Ε. Εσωτερικού με αφορμή αρχικά την τακτική της ΕΑΔΕ, που καλούσε όλες τις *αντιδικτατορικές δυνάμεις* μέχρι τη Ν.Δ. να ενωθούν για να αποτρέψουν τον κίνδυνο μιας νέας δικτατορίας, και στη συνέχεια με αφορμή τη σταδιακά ευμενή στάση απέναντι στο ΠΑ.ΣΟ.Κ.. 

Στο κίνημα της νεολαίας πρωτοστάτησαν στην ανατροπή του νόμου 815/1978 για τα πανεπιστήμια και συγκρότησαν μαζί με άλλες οργανώσεις και ανένταχτους αριστερούς τα σχήματα που αργότερα ενοποιήθηκαν ως *Αριστερές Συσπειρώσεις Φοιτητών*. Στην πορεία του Πολυτεχνείου το 1980, η Β' Πανελλαδική μαζί με άλλες δυνάμεις πρωτοστάτησε στην πορεία αμφισβήτησης της απαγόρευσης για κατεύθυνση προς την αμερικάνικη πρεσβεία, στην οποία σκοτώθηκαν οι Ιάκωβος Κουμής και Σταματίνα Κανελλοπούλου. 

Εξέδιδε το περιοδικό *"Αγώνας για την κομμουνιστική ανανέωση"* και για ένα διάστημα εξέδωσε και το έντυπο *"Αυθαίρετα"*.

## Προτεινόμενη βιβλιογραφία
* ''Ο φάκελος της Β΄ Πανελλαδικής'', Ιός, Ελευθεροτυπία, 19 Ιανουαρίου 2003

Κατηγορία:Ανενεργές Φοιτητικές παρατάξεις στην Ελλάδα
Έιγια Άχβο

Η **Έιγια Άχβο** (*Eija Ahvo*, γεν. 31 Ιανουαρίου 1951) είναι Φινλανδή τραγουδίστρια και ηθοποιός. 

## Δισκογραφία
*Kuinka myöhään valvoo blues (1986)
*Pala pala maailma (1986)
*Soi-tin-me-not (soitinmenot) (1986)
*Uffaffaa (1986)
*Max ja Moritz (1987)
*Lasimaalaus (1989)
*Muisti minnet (1993) 
*Silta (1995) 
*Kirpparilla (1995)
*20 suosikkia - Lasimaalaus ja muita rakkauslauluja (1998)
*20 suosikkia - Oon elänyt tän ennenkin (2001)

## Παραπομπές


Κατηγορία:Φινλανδοί τραγουδιστές
Choke

Το ***Choke*** είναι μυθιστόρημα γραμμένο το 2001 από τον Αμερικανό συγγραφέα Chuck Palahniuk. Το *Choke* κυκλοφορεί στην Ελλάδα από τις εκδόσεις Οξύ με το όνομα *Πνιγμός*.

Το 2008, το βιβλίο μεταφέρθηκε και στον κινηματογράφο στην ταινία με σκηνοθέτη Clark Gregg.

## Υπόθεση

Το *Choke* περιγράφει μερικούς μήνες από την ζωή του Βίκτορ Μαντσίνι και του φίλου του, Ντένι, με συχνές αναδρομές στην παιδική του ηλικία.
Ο Βίκτορ μεγαλώνοντας άλλαξε πολλές ανάδοχες οικογένειες. Η μητέρα του κρίθηκε ανίκανη να τον αναθρέψει. Πολλές φορές η μητέρα του τον απήγαγε από τους ανάδοχους γονείς αλλά πάντα τους έπιαναν για να τον ξαναστείλουν σε κάποια άλλη ανάδοχη οικογένεια.

Στο παρόν, ο Βίκτορ είναι ένας εικοσιπεντάρης που παράτησε τις σπουδές του στην ιατρική για να βρει δουλειά ώστε να μπορέσει να συντηρήσει την μητέρα του η οποία βρίσκεται σε ένα γηροκομείο. Ο Βίκτορ δεν μπορεί να πληρώσει τα έξοδα του γηροκομείου και έτσι σκαρφίζεται μια απάτη: τα βράδια πηγαίνει
σε πολυτελή εστιατόρια και στη μέση του γεύματος αναγκάζει τον εαυτό του να πνιγεί με την μπουκιά του. Όταν κάποιος καλός Σαμαρείτης έρθει και του κάνει τον χειρισμό Heimlich, φτύνει την μπουκιά και ευχαριστεί τον άγνωστο που του έσωσε τη ζωή. Κρατάει πάντα μια λεπτομερή λίστα με τους «σωτήρες» του, και τους στέλνει επιστολές στις οποίες τους γράφει ότι δεν μπορεί να πληρώσει διάφορους λογαριασμούς και εκείνοι του στέλνουν χρήματα για να τον βοηθήσουν.

Μεγαλώνοντας, η μητέρα του τον δίδαξε πάμπολλες θεωρίες συνωμοσίας καθώς και παράξενα ιατρικά θέματα, τα οποία τον μπέρδεψαν και συνάμα τον τρόμαξαν. Είναι αυτά τα βιώματα και οι συνεχείς μετακινήσεις από τη μια ανάδοχη οικογένεια στην άλλη που άφησαν τον Βίκτορ ανίκανο να κρατήσει σταθερή σχέση με γυναίκα. Γι' αυτό ο Βίκτορ βρίσκει σεξουαλική ικανοποίηση με γυναίκες που συμμετέχουν σε γκρουπ υποστήριξης νυμφομανών.

Καθώς το μυθιστόρημα έχει μορφή επεισοδίων, υπάρχουν μεμονωμένα κεφάλαια που περιγράφουν διάφορες φάσεις της ζωής του αφηγητή και των φίλων του.

## Επιρροή
Ο τίτλος του τραγουδιού *Joy.Discovery.Invention* των *Biffy Clyro* προέρχεται από μια φράση του *Choke*, ενώ ο τίτλος του τραγουδιού *Build God, Then We'll Talk,* των Panic! At the Disco προέρχεται και πάλι από μια φράση του βιβλίου.

## Παραπομπές


Κατηγορία:Αμερικανικά μυθιστορήματα
Κατηγορία:Βιβλία μαύρης κωμωδίας
Άρης Χρυσαφόπουλος

Ο **Αριστείδης (Άρης) Χρυσαφόπουλος** (1913 - ...) ήταν Έλληνας διεθνής ποδοσφαιριστής.

## Βιογραφία
Γεννήθηκε το 1913. Αγωνίστηκε στη θέση του αμυντικού για αρκετούς συλλόγους, ανάμεσα στους οποίους και ο Ολυμπιακός Πειραιώς.

Χρίστηκε 7 φορές διεθνής με την εθνική Ελλάδας σε ένα σύνολο 11 αγώνων της κατά την περίοδο 1934 έως 1936. Ο αριθμός συμμετοχών του πιθανότατα θα αυξανόταν εάν το αμέσως επόμενο έτος και μόλις στα 24 χρόνια του, δεν εγκατέλειπε για βιοποριστικούς λόγους το ποδόσφαιρο ώστε να ακολουθήσει το επάγγελμα του μηχανικού πλοίων.

## Πηγές
* *"Η ιστορία του Ολυμπιακού"*, Γιώργος Αλεξανδρής-Ηλίας Λέκκας, *Εκδόσεις Γ.Χ Αλεξανδρή*, Αθήνα 1996
* *"Θρύλος, πορεία μέσα στο χρόνο"*, συλλογικό έργο, *Εκδόσεις Ηλιοτρόπιο*, Αθήνα 1997, ISBN 960-3420-49-2
* *"Χρυσός θρύλος, η ένδοξη ιστορία του Ολυμπιακού • 1925-1997, 72 χρόνια δόξας"*, Ηλίας Λέκκας, *Εκδόσεις Art Press*, Αθήνα 1997
* *"Εθνική Ελλάδος • Πορεία μέσα στο χρόνο"*, Βαγγέλης Μελέκογλου-Άγγελος Μενδρινός-Θοδωρής Νταβέλος, *Εκδόσεις Παπαζήση*, Αθήνα 1995, ISBN 960-0210-82-9

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Αμυντικοί ποδοσφαιριστές
Ηλίας Ρωσίδης

Ο **Ηλίας Ρωσίδης** (Νέο Φάληρο, Πειραιά, 9 Φεβρουαρίου 1927 – 27 Δεκεμβρίου 2019) ήταν Έλληνας διεθνής ποδοσφαιριστής, ο οποίος αγωνιζόταν αρχικά ως μέσος και στη συνέχεια ως αμυντικός. Είναι από τους πρώτους ακραίους αμυντικούς των ελληνικών γηπέδων που, εκμεταλλευόμενος την ταχύτητά του, συνήθιζε να προωθείται και στην επίθεση (ρόλος αργότερα γνωστός ως φουλ-μπακ).

## Καριέρα
### Σε συλλογικό επίπεδο
Ξεκίνησε τον αθλητισμό σε πολύ μικρή ηλικία και εγγράφηκε στον Ολυμπιακό, όπου ασχολήθηκε αρχικά με τον στίβο και τους δρόμους ταχύτητας, τα 100, 200 και 400 μέτρα. Κάποια μέρα, όταν παρακολουθούσε τυχαία την προπόνηση του Ολυμπιακού, τραυματίστηκε ο Αριστείδης Λούβαρης, ο τερματοφύλακας και του ζήτησαν να τον αντικαταστήσει. Από εκείνη την ημέρα έμεινε στον Ολυμπιακό μέχρι το τέλος της καριέρας του.

Πρώτος του αγώνας ήταν το 1948 με τον Φωστήρα στο κύπελλο Ελλάδας. Συμμετείχε στον παρθενικό αγώνα ελληνικών ομάδων στις ευρωπαϊκές διοργανώσεις, όπου ο Ολυμπιακός βρέθηκε αντιμέτωπος με τη Μίλαν το 1959. Λόγω των πολλών τραυματισμών που είχε υποστεί, συνέχισε την καριέρα του στον Ολυμπιακό μέχρι το 1961 και κατόπιν αγωνίστηκε επίσης με επιτυχία σε ομάδες μικρότερων κατηγοριών, όπως Βύζας Μεγάρων, Αίας Σαλαμίνας, Α.Ε. ΟΡΧΟΜΕΝΟΎ, Τριγλία και Α.Ε. Χαλανδρίου.

### Στις εθνικές ομάδες
Με την εθνική Ελλάδας έχει 29 συμμετοχές (πρώτη το 1951 και αρχηγός της από το 1954), όντας πρώτος σε συμμετοχές την εποχή που αγωνίστηκε σε αυτή.

## Τίτλοι
Με τον Ολυμπιακό έχει κατακτήσει:
* **9 Πρωταθλήματα Ελλάδας** (1947, 1948, 1951, 1954, 1955, 1956, 1957, 1958, 1959)
* **10 [[Κύπελλο Ελλάδος ποδοσφαίρου αντρών|Κύπελλα Ελλάδας]]** (1947, 1951, 1952, 1953, 1954, 1957, 1958, 1959, 1960, 1961)
* **13 [[Ε.Π.Σ. Πειραιώς|Πρωταθλήματα Πειραιά]]** (1947, 1948, 1949, 1950, 1951, 1952, 1953, 1954, 1955, 1956, 1957, 1958, 1959)

## Παραπομπές


## Πηγές

* *Οι θρυλικές εποχές 1953-1959 1996-2003 οι πρωταγωνιστές*, Έκδοση *Ελληνικά γράμματα*, Αθήνα 2003 ISBN 960-406-582-3
* *Η Ιστορία του Ολυμπιακού* , Έκδοση *Γ.Χ. Αλεξανδρής*, Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.*, Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση*, Αθήνα 2001
* *Ολυμπιακός ένα αρχείο μια ιστορία* Β. Καρδάσης, Μίλητος 1997
* *Αλμανάκ* Περιοδικό Εικόνες, 1991
* *Αθλητική Ηχώ* 8 Απριλίου 1951

Κατηγορία:Έλληνες αθλητές δρόμων ταχύτητας
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Αίαντα Σαλαμίνας
Κατηγορία:Προπονητές ποδοσφαίρου Ορφέα Αιγάλεω
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου Α.Ε. Ορχομενού
Κατηγορία:Αθλητές στίβου ΟΣΦΠ
Κατηγορία:Ποδοσφαιριστές στους Μεσογειακούς Αγώνες 1951
Σάκαρι Κουόσμανεν

Ο **Σάκαρι Κουόσμανεν** (*Sakari ”Saku” Kuosmanen*, 6 Σεπτεμβρίου 1956) είναι Φινλανδός ηθοποιός και τραγουδιστής.

## Δισκογραφία
### Άλμπουμς
* Sakari Kuosmanen (1985)
* Ihana elämä (1986)
* Suuri onni (1989)
* Kuu ja Kulkija (1995)
* Yön katseessasi (1999)
* Onnen lyhteitä (2001)
* Pieni sydän (2002)
* Entä jos... (2003)

## Φιλμογραφία
* Calamari Union (1985)
* Rocky VI (1986)
* Varjoja paratiisissa (1986)
* Thru the Wire (1987)
* Macbeth (1987)
* Helsinki Napoli All Night Long (1987)
* Ariel (1988)
* Cha Cha Cha (1989)
* Leningrad Cowboys Go America (1989)
* Night on Earth (1991)
* Iron Horsemen (1995)
* Kauas pilvet karkaavat, 1996)
* Sen täytyy tapahtua (1999)
* Juha (1999)
* Mies vailla menneisyyttä (2002)
* Helmiä ja sikoja (2003)

Κατηγορία:Φινλανδοί τραγουδιστές
Κατηγορία:Φινλανδοί ηθοποιοί
Μάρισκα

Η **Μάρισκα** (*Mariska*, πραγματικό όνομα: Άννα Μαρία Ραχικάλαϊνεν, *Anna Maria Rahikainen*, 19 Φεβρουαρίου 1979) είναι Φινλανδή ράπερ.

## Δισκογραφία
### Άλμπουμς
* 2002: Toisin Sanoen (FIN #23)
* 2004: Memento Mori (FIN #9)
* 2005: Suden Hetki (FIN #11)

### Σινγκλς
* 2002: Tarkasta tämä (FIN #6)
* 2002: Anteexi/Tee ze/Hiphoptauti (FIN #9)
* 2003: Matematiikkaa 
* 2004: Hetken kestää elämää (FIN #11)
* 2004: Murha 
* 2005: Keinu
* 2005: Sivustakatsoja

## Εξωτερικοί σύνδεσμοι
*Επίσημη ιστοσελίδα (Φινλανδικά)

Κατηγορία:Φινλανδοί τραγουδιστές
Σάββας Θεοδωρίδης

Ο **Σάββας Θεοδωρίδης** (Αθήνα, 18 Φεβρουαρίου 1935 - 17 Αυγούστου 2020) ήταν Έλληνας διεθνής ποδοσφαιριστής και μέλος στο διοικητικό συμβούλιο της ΠΑΕ Ολυμπιακός Πειραιώς ως επίτιμος πρόεδρος. Επιπλέον, είχε διατελέσει αντιπρόεδρος του σωματείου και γενικός αρχηγός.

## Ποδοσφαιρική σταδιοδρομία
Ξεκίνησε το ποδόσφαιρο από την Αθλητική Ένωση Αμπελοκήπων και το 1953, ενώ αναμενόταν η απόκτησή του από τον Παναθηναϊκό, εντάχθηκε στον Ολυμπιακό. Αγωνίστηκε ως τερματοφύλακας μέχρι το 1962.

Στην Εθνική Ελλάδας αγωνίστηκε 12 φορές. Στην Α΄ κατηγορία είχε 57 συμμετοχές.

## Τίτλοι
Με τον Ολυμπιακό
: **5** Πρωταθλήματα Ελλάδας: συνεχώς μεταξύ 1955 έως 1959 (δεν αγωνίστηκε στη νικηφόρα διοργάνωση 1953-54)
: **5** Κύπελλα Ελλάδας: 1954 (δεν μετείχε στον τελικό) 1958, 1959, 1960 και 1961 (4 συνεχή – δεν μετείχε στον τελικό του 1961 και καθόλου στη νικηφόρα διοργάνωση 1956-57)
: **5** Πρωταθλήματα της ΕΠΣ Πειραιώς: 1954, 1955, 1957, 1958 και 1959 (3 συνεχή – δεν αγωνίστηκε στη νικηφόρα διοργάνωση 1955-56).

## Προσωπική ζωή
Ο Σάββας Θεοδωρίδης ήταν παιδί εύπορης οικογένειας, με πατέρα φαρμακοποιό. Ο ίδιος εγκατέλειψε το ποδόσφαιρο στα 27 του χρόνια για να ολοκληρώσει τις σπουδές του στο Πανεπιστήμιο. Σπούδασε φαρμακοποιός και στη συνέχεια ολοκλήρωσε τις σπουδές του στο Άμστερνταμ. Μιλούσε τρεις γλώσσες- αγγλικά, γαλλικά και ιταλικά.

Παντρεύτηκε δυο φορές και απέκτησε δυο γιους, τον Θεόδωρο (γενν. 1965) και τον Δημήτρη (γενν. 1979). Η πρώτη σύζυγος ονομαζόταν Αρετή Αργυροπούλου και ο γάμος έγινε την 1 Ιουνίου 1963 στον ναό Αγίου Διονυσίου Αρεοπαγίτου. Η δεύτερη σύζυγός του ήταν η Ελένη Κόκκαλη, μετέπειτα σύζυγος του Σωκράτη Κόκκαλη.

## Παραπομπές


## Πηγές
* *Οι θρυλικές εποχές 1953-1959 1996-2003 οι πρωταγωνιστές*, Έκδοση *Ελληνικά γράμματα* Αθήνα 2003 ISBN 960-406-582-3
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό Εικόνες, 1991
* περιοδικό *Ολυμπιακός* τεύχος 99 , Ιουνίου 2007
* Στάθης Αρβανίτης, *Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου*, Εκδόσεις Καστανιώτη, Αθήνα 2000, ISBN 960-0329-45-1
* Γιώργος Αλεξανδρής-Ηλίας Λέκκας, *Η ιστορία του Ολυμπιακού • 71 χρόνια Ολυμπιακός*, Εκδόσεις Γ.Χ Αλεξανδρή, Αθήνα 1996.

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Τερματοφύλακες ποδοσφαιριστές
Μούσκα

Η **Μάριγια «Μούσκα» Μπαμπίτσιν** (*Marija ”Muska” Babitzin*, 28 Ιουνίου 1952) είναι Φινλανδή τραγουδίστρια και αδελφή του Κίρκα Μπαμπίτσιν.

## Δισκογραφία
### Άλμπουμς
* Muska (1973)
* Tää se päivä on  (1977)
* Pidä kii (*Hold on*) (1991)
* Pienet suuret pojat  (1993)
* Paha silmä (2001)
* Anna mulle aikaa (2006)

Κατηγορία:Φινλανδοί τραγουδιστές
Αντώνης Κασιμάτης

Ο **Αντώνης Κασιμάτης** (1915) ήταν Έλληνας διεθνής ποδοσφαιριστής.

## Ποδοσφαιρική καριέρα
### Σε συλλογικό επίπεδο
Γεννήθηκε το 1915 στην Αθήνα και ξεκίνησε την καριέρα του από τον Απόλλωνα Αθηνών. Το 1937 πήρε μεταγραφή για τον Ολυμπιακό, με τον οποίο κατέκτησε το πρωτάθλημα της περιόδου 1937-38.

### Στις εθνικές ομάδες
Στην εθνική Ελλάδας αγωνίστηκε 3 συνολικά φορές, δύο ως ποδοσφαιριστής του Απόλλωνα το 1935 και μία ως ποδοσφαιριστής του Ολυμπιακού το 1938.

## Πηγές

* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό Εικόνες, 1991

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Χέιλι Νταφ

Η **Χέιλι Νταφ** (*Haylie Duff*, γενν. 19 Φεβρουαρίου 1985) είναι Αμερικανίδα ηθοποιός και τραγουδίστρια. Είναι αδερφή της Χίλαρι Νταφ.

## Προσωπική ζωή
Το 2012 ξεκίνησε τη σχέση της με τον Ματ Ρόσενμπεργκ και δύο χρόνια αργότερα, αρραβωνιάστηκαν. Το 2015, γεννήθηκε η πρώτη τους κόρη, Ράιν Άβα Έρχαρντ Ρόσενμπεργκ ενώ το 2018, η δεύτερη τους κόρη, Λούλου Γκρέι Ρόσενμπεργκ.

## Δισκογραφία
### Άλμπουμς
* *Masquerade* (2008)

### Σάουντρακς
* 2003 "Girl In The Band"
* 2004 "Sweetest Pain"
* 2004 "A Whatever Life"
* 2004 "One In This World"
* 2004 "Our Lips Are Sealed"
* 2005 "Babysitting Is A Bum Deal"
* 2006 "Material Girl"

### Άλλα τραγούδια
*Same Old Christmas (με τη Χίλαρι Νταφ)
*The Siamese Cat Song (με τη Χίλαρι Νταφ)
*The Siamese Cat Song (με τη Χίλαρι Νταφ)

## Φιλμογραφία
*True Women (1997)
*Hope (1997)
*Addams Family Reunion (1998)
*Dreams in the Attic (2000)
*The Newman Shower (2001)
*I Love Your Work (2003)
*Napoleon Dynamite (2004)
*In Search of Santa (2004)
*7th Heaven (TV, 2005-2007)
*Materials (2006)
*Nightmare (2007)
*My Sexiest Year (2007)
*Foodfight! (2007)
*I Remember (2007)
*Legacy (2007)

## Παραπομπές

## Πηγές
* Official website

## Εξωτερικοί σύνδεσμοι

*Χέιλι Νταφ - Ιnternet Movie Database

Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Χονολουλού

Η **Χονολουλού** () είναι η πρωτεύουσα και η πολυπληθέστερη κοινότητα της Χαβάης, στις Ηνωμένες Πολιτείες Αμερικής. 

Κατά την 1η Ιουλίου 2004, σύμφωνα με το Γραφείο Απογραφής Πληθυσμού των ΗΠΑ, η Χονολουλού υπολογίστηκε ότι είχε 377.260 κατοίκους, ενώ η πόλη μαζί με την κομητεία (ουσιαστικά το νησί Οάχου) 900.000 κατοίκους. Η τοπική διοίκηση υφίσταται μόνο σε επίπεδο κομητείας και ως εκ τούτου η πόλη και κομητεία της Χονολουλού επεκτείνεται σε όλο το νησί Οάχου του συμπλέγματος της Χαβάης. Δήμαρχος από τις 2 Ιανουαρίου του 2021 είναι ο Ρικ Μπλαντζιάρντι.

## Ονομασία
Στα χαβανέζικα «χονολούλου» σημαίνει «προστατευμένος κόλπος/λιμάνι» ή «τόπος προστασίας». 

## Ιστορικά στοιχεία
Η περιοχή της Χονολουλούς πρωτοκατοικήθηκε τον 11ο αιώνα από Πολυνήσιους. 

Στη Χονολουλού ο πρώτος Ευρωπαίος που πάτησε το πόδι του ήταν ο Βρετανός καπετάνιος Γουίλιαμ Μπράουν το 1794.

Στις 7 Δεκεμβρίου 1941 εξαπολύθηκε ιαπωνική αεροπορική επίθεση στον αμερικανικό στόλο που βρισκόταν στον όρμο του Περλ Χάρμπορ, δυτικά της Χονολουλού, με πολύ μεγάλες απώλειες για τις ΗΠΑ, γεγονός που έθεσε το τέλος στην ουδετερότητα των Αμερικανών στον Β΄ Παγκόσμιο Πόλεμο.

Από τη Χονολουλού κατάγεται ο Μπαράκ Ομπάμα, πρώην πρόεδρος των Ηνωμένων Πολιτειών Αμερικής με θητεία από το 2008 έως το 2019, εκλεγμένος με τους Δημοκρατικούς. Μάλιστα, στις προεδρικές εκλογές του 2008 οι ψηφοφόροι της Χαβάης υπερψήφισαν τον Ομπάμα σε ποσοστό 76%. 

## Κατάλογος δημάρχων της Χονολουλού

## Παραπομπές


## Εξωτερικοί σύνδεσμοι

* 
* City & County of Honolulu - επίσημη ιστοσελίδα
* Hawaii Vistors and Convention Bureau 
* Honolulu Traffic Information Center (includes camera links)
* National Weather Service Honolulu office
* Hawaii Community Theatre Web Index
* The Arts District Honolulu

Κατηγορία:Πρωτεύουσες της Ωκεανίας
Κατηγορία:Πόλεις της Χαβάης
Κατηγορία:Έδρες κομητειών της Χαβάης
Ενώπιος ενωπίω

Το ***Ενώπιος Ενωπίω*** είναι ο τίτλος μίας από τις μακροβιότερες εκπομπές τηλεοπτικών συνεντεύξεων της ελληνικής τηλεόρασης. Παρουσιαστής της εκπομπής είναι ο Νίκος Χατζηνικολάου. Προβλήθηκε την περίοδο 1991-2003 από τον τηλεοπτικό σταθμό Mega Channel και επέστρεψε στις οθόνες την τηλεοπτική περίοδο 2019-2026 μέσα από τη συχνότητα του ΑΝΤ1.

## Αναφορές

Κατηγορία:Ελληνικές ενημερωτικές εκπομπές
Γιάννης Ιωάννου (ποδοσφαιριστής)

Ο **Γιάννης Ιωάννου** (Πειραιάς,1931-2025) ήταν Έλληνας διεθνής ποδοσφαιριστής.

## Βιογραφία
Γεννήθηκε το 1931 στον Πειραιά. Ξεκίνησε από τα τσικό του Εθνικού και ως παίκτης του κέντρου του, χρίστηκε 9 φορές διεθνής με την εθνική Ελλάδας. Το 1953 μετεγγράφηκε στον Ολυμπιακό, στον οποίο αγωνίστηκε μέχρι να σταματήσει το ποδόσφαιρο το 1960, χρονιά όπου συμμετείχε σε 6 αγώνες της νεοϊδρυθείσας τότε Α' Κατηγορίας. 

Με την Εθνική αγωνίστηκε συνολικά 12 φορές (τις 3 ως παίκτης του Ολυμπιακού). Το ντεμπούτο του με τη γαλανόλευκη φανέλα πραγματοποιήθηκε στις 13 Δεκεμβρίου 1950 στον εντός έδρας αγώνα εναντίον της Β' Γαλλίας, στο πλαίσιο του «Κυπέλλου Φιλίας Ανατολικής Μεσογείου», όταν υπό τις οδηγίες του Κώστα Νεγρεπόντη πέρασε ως αλλαγή στο 32' στη θέση του Μιχάλη Παπαθεοδώρου, σε έναν αγώνα που, εκτός του ίδιου, πραγματοποίησαν επίσης ντεμπούτο και οι Κώστας Λινοξυλάκης και Λάκης Εμμανουηλίδης. 

Με τον Ολυμπιακό συμμετείχε σε 81 αγώνες πρωταθλήματος πετυχαίνοντας 24 γκολ. Επιπλέον, είχε 22 εμφανίσεις στο κύπελλο Ελλάδος και 8 τέρματα, ενώ φόρεσε την ερυθρόλευκη φανέλα και σε 45 αγώνες Πειραϊκού πρωταθλήματος σκοράροντας 28 γκολ.

## Τίτλοι
Με τον Ολυμπιακό :
* πρωτάθλημα Ελλάδος: 1954, 1955, 1956, 1957, 1958 και 1959
* κύπελλα Ελλάδος: 1954, 1957, 1958, 1959 και 1960 
* πρωταθλήματα Πειραιά: 1954, 1955, 1956, 1957, 1958 και 1959

## Παραπομπές


## Πηγές

**Οι θρυλικές εποχές 1953-1959 1996-2003 οι πρωταγωνιστές*, Έκδοση *Ελληνικά γράμματα* Αθήνα 2003 ISBN 960-406-582-3
**Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
**Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
**Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
**Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
**Ολυμπιακός ένα αρχείο μια ιστορία* Β. Καρδάσης ,Μίλητος 1997
**Αλμανάκ* Περιοδικό Εικόνες, 1991

Κατηγορία:Έλληνες Ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Ολυμπιακού Πειραιώς
Κατηγορία:Χρήση προτύπου Πληροφορίες ποδοσφαιριστή χωρίς ύψος
Κατηγορία:Ποδοσφαιριστές στους Μεσογειακούς Αγώνες 1951
Καταρράκτης (αποσαφήνιση)

Η λέξη **Καταρράκτης** μπορεί να αναφέρεται στους εξής όρους:

* Καταρράκτης, τον γεωγραφικό σχηματισμό που χαρακτηρίζεται από πτώση των νερών ποταμού σε αρκετά χαμηλότερο επίπεδο.
* Καταρράκτης (πάθηση), μια ασθένεια των ματιών.
* Καταρράκτης (ναυτικό), ειδική στεγανή θύρα.
* Καταρράκτης (πτηνό), κοινή ονομασία του πτηνού φαλακροκόρακας ο πυγμαίος.

στους ποταμούς:
* Καταρράκτης Παμφυλίας, αρχαίος ποταμός της Παμφυλίας
* Καταρράκτης Κρήτης, ποταμός της νότιας Κρήτης, περισσότερο γνωστός ως "Αναποδιάρης".

στους οικισμούς:
* Στο χωριό Καταρράκτης Άρτας, πρώην Σχωρετσάνο.
* Στο χωριό Καταρράκτης Αχαΐας, πρώην Λόπεσι.
* Στο χωριό Καταρράκτης Ιωαννίνων.
* Στο χωριό Καταρράκτης Χίου.

Κατηγορία:Αποσαφηνίσεις ελληνικών τοπωνυμίων
Αλέκος Χατζησταυρίδης

Ο **Αλέκος Χατζησταυρίδης** (1915 - 1998) ήταν Έλληνας διεθνής ποδοσφαιριστής και στη συνέχεια προπονητής ποδοσφαίρου.

## Ποδοσφαιρική σταδιοδρομία
Γεννήθηκε στην Κωνσταντινούπολη το 1915. Το πραγματικό του επώνυμο ήταν Σταυρίδης, το οποίο άλλαξε το 1933 για να αγωνιστεί με την Α.Ε.Κ. καθώς ανήκε στο σωματείο Βυζάντιον Πειραιώς.
Αγωνιζόταν ως μεσοεπιθετικός ή ντεμί-κυνηγός στο σύστημα τακτικής 2-3-5 εκείνης της εποχής. Έπειτα από την κατάκτηση την επόμενη 10ετία δύο Πανελλήνιων πρωταθλημάτων και ενός νταμπλ, εντάχθηκε από την περίοδο της Κατοχής (αρχές 1944) στον Ολυμπιακό Πειραιώς, με τον οποίο σημείωσε τις ίδιες ακριβώς διακρίσεις.

Για λογαριασμό των ερυθρόλευκων έλαβε μέρος σε 22 αγώνες πρωταθλήματος, πετυχαίνοντας 11 τέρματα και σε 12 κυπέλλου Ελλάδας με 7 (καθώς επίσης και στο πρωτάθλημα Πειραιώς). Υπήρξε δεινός εκτελεστής κτυπημάτων πέναλτι, έχοντας τρία εύστοχα σε ισάριθμες προσπάθειες για την πρώτη διοργάνωση και ένα ακόμη (σε άγνωστο αριθμό εκτελέσεων) για τη δεύτερη.

## Εθνική Ελλάδας
Χρίστηκε 2 φορές διεθνής με την ομάδα των Ανδρών στα πλαίσια του εναρκτήριου Μεσογειακού κυπέλλου το Μάιο του 1949 στο γήπεδο Παναθηναϊκού και σκόραρε κατά τη δεύτερη.

## Προπονητική σταδιοδρομία
Επίσης το 1949, αποσύρθηκε οριστικά από την ενεργό δράση ως παίκτης και ασχολήθηκε με την προπονητική. Διετέλεσε, μεταξύ άλλων, προπονητής του Παμπαιανικού Παιανίας στα 1949-1952 και τεχνικός του Ολυμπιακού το 1962 επί 6 μήνες.

Πέθανε στον Πειραιά το 1998.

## Τίτλοι - διακρίσεις
Ως ποδοσφαιριστής
* 4 πρωταθλήματα Ελλάδας:
:: 1939, 1940 (με την ΑΕΚ), 1947 και 1948 (με τον Ολυμπιακό)
* 2 κύπελλα Ελλάδας:
:: 1939 (ΑΕΚ) και 1947 (Ολυμπιακός) — στους δύο τελικούς άνοιξε και έκλεισε το σκορ αντίστοιχα
* 4 πρωταθλήματα ΕΠΣ Πειραιώς:
:: 1946, 1947, 1948 και 1949 (Ολυμπιακός)
* 1 πρωτάθλημα ΕΠΣ Αθηνών:
::1940 (ΑΕΚ)
* 2 φορές δεύτερος σκόρερ πρωταθλήματος Ελλάδος:
:: 1946 με 2 τέρματα και 1948 με 2 επίσης (πρώτος με 3 ο Στέλιος Χριστόπουλος, συμπαίκτης του στον Ολυμπιακό)
* μία φορά δεύτερος σκόρερ τελικής φάσης πρωταθλήματος Ελλάδος στο Νότιο -μόνο- όμιλο:
:: 1940 με 12 τέρματα (πρώτος με 17 ο Κλεάνθης Μαρόπουλος, συμπαίκτης του στην ΑΕΚ).

## Παραπομπές


## Πηγές
* *Η Ιστορία του Ολυμπιακού*, Εκδόσεις *Γ.Χ. Αλεξανδρής*, Αθήνα 1996
* *Η Ιστορία της ΑΕΚ*, Εκδόσεις *Γ.Χ. Αλεξανδρής*, Αθήνα 1996
* *Θρύλος, πορεία μέσα στο χρόνο*, Εκδόσεις *Ηλιοτρόπιο*, Αθήνα 1997, ISBN 569-584-365-2
* *Χρυσός Θρύλος*, Εκδόσεις *Art Press*, Αθήνα 1997
* *Εθνική Ελλάδος, πορεία μέσα στο χρόνο*, Εκδόσεις *Παπαζήση*, Αθήνα 2001,
* *80 χρόνια, 80 μορφές*, Εκδόσεις *Ελληνικά Γράμματα*, ISBN 960-442-021-6

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Επιθετικοί ποδοσφαιριστές
La Combattante IIIb

Τα **Ταχέα Περιπολικά Κατευθυνόμενων Βλημάτων** (**ΤΠΚ** ή απλά **[[Πυραυλάκατος|Πυραυλάκατοι]]**, όπως έχει καθιερωθεί να αποκαλούνται) κλάσης **La Combattante IIIb** είναι παρόμοιας σχεδίασης με τις πυραυλακάτους κλάσης La Combattante III, με μόνη διαφορά την χρήση των πυραύλων Penguin Mk 2 Mod 3 (αντί των Aerospatiale MM 38 Exocet). Κατασκευάστηκαν έξι πλοία από τα ναυπηγεία Σκαραμαγκά. Δυστυχώς όμως η ΤΠΚ Κωστάκος (P 25) βυθίστηκε σε τραγικό ατύχημα μετά από σύγκρουση με το Ε/Γ- Ο/Γ EXPRESS SAMAINA στις 4 Νοεμβρίου 1996

## Αναβάθμιση

Το Ελληνικό Πολεμικό Ναυτικό αποφάσισε να αναβαθμίσει τις πυραυλακάτους κλάσης La Combattante III και La Combattante IIIb. Για τις τέσσερις Combattante III η εταιρεία Thales ανέπτυξε το σύστημα διαχείρισης μάχης TACTICOS, το οποίο περιλαμβάνει τέσσερις πολυλειτουργικές τερματικές κονσόλες ελέγχου, ένα ραντάρ επιτήρησης, ένα σύστημα ελέγχου και ανίχνευσης πυρός, ένα σύστημα ηλεκτρο-οπτικής ανίχνευσης και ελέγχου πυρός, ενσωματωμένο ραντάρ αναχαίτισης, δύο καταδείκτες στόχων και σύστημα τακτικής ζεύξης δεδομένων.Ο οπλισμός των πλοίων δεν θα μεταβληθεί και η Thales θα αναλάβει να ενσωματώσει τα υπάρχοντα οπλικά συστήματα στα νέα συστήματα διαχείρισης και ελέγχου. Το πρώτο από τα τέσσερα πλοία θα είναι έτοιμο στα μέσα του 2006, ενώ τα υπόλοιπα τρία θα παραδίδονται ένα ανά έξι μήνες.

## Χαρακτηριστικά
* Εκτόπισμα: 364,7 τόνοι, 431,8 τόνοι πλήρες
* Μήκος: 56,2 m
* Πλάτος: 8 m
* Βύθισμα: 2.1 m
* Ταχύτητα: 36 κόμβοι
* Μηχανές : 4 MTU MD 16V 538 TB91 Diesels 15,360 hp(m)
* Προπέλες: 4 
* Ακτίνα Δράσης: 700 μίλια με 30 κόμβους, 2,500 μίλια με 15 κόμβους
* Πλήρωμα: 42 (5 Αξιωματικοί)
* Οπλισμός:
** 4 πύραυλοι επιφανείας - επιφανείας Kongsberg Penguin Mk 2 Mod 3
** 2 πυροβόλα OTO Melara 76 mm
** 2 διπλά πυροβόλα Emerson Electric 30 mm
** 2 τορπίλες των 21 ιντσών
* Αντίμετρα: Εκτοξευτή αερόφυλλων Wegmann
* Συστήματα:
** ESM: Thomson-CSF DR 2000S
*** Οπτικό καθοδηγητή CSEE Panda 
*** Σύστημα ελέγχου πυραύλων και πυροβόλων Thomson-CSF Vega I και II 
** Ραντάρ: 
*** Έρευνας αέρα/επιφανείας Thomson-CSF Triton
*** Ναυτιλίας: Decca 1226C
*** Ελέγχου πυρός: Thomson-CSF Castor ΙΙΙ

## Πλοία

* ΤΠΚ ΚΑΒΑΛΟΥΔΗΣ (P 24) 
* ΤΠΚ ΝΤΕΓΙΑΝΝΗΣ (P 26) 
* ΤΠΚ ΞΕΝΟΣ (P 27) 
* ΤΠΚ ΣΙΜΙΤΖΟΠΟΥΛΟΣ (P 28) 
* ΤΠΚ ΣΤΑΡΑΚΗΣ (P 29)

## Εξωτερικοί σύνδεσμοι

* Η επίσημη Ιστοσελίδα της Διοίκηση Ταχέων Σκαφών (Δ.Τ.Σ.) του Ελληνικού Πολεμικού Ναυτικού
* Σελίδα αφιερωμένη στις πυραυλακάτους La Combattante IIΙ

Κατηγορία:Ελληνικές Πυραυλάκατοι
Κλάση Combattante III

thumb|300px|right|Η Πυραυλάκατος Λάσκος P-20 του Ελληνικού Πολεμικού Ναυτικού, κλάσης Combattante III
Τα **Ταχέα Περιπολικά Σκάφη** *Κατευθυνόμενων Βλημάτων*, κλάσης **"Κομπαντάντ"**, (**[[Τορπιλάκατος|Τορπιλάκατοι]]** ή νεότερα **[[Πυραυλάκατος|Πυραυλάκατοι]]**, όπως έχει καθιερωθεί να αποκαλούνται) εκ της γαλλικής κλάσης **La Combattante III** παραγγέλθηκαν τον Σεπτέμβριο του 1974 στη Γαλλία για λογαριασμό του Ελληνικού Πολεμικού Ναυτικού. Είναι παρόμοιας σχεδίασης με τις πυραυλακάτους κλάσης La Combattante IIa, μεγαλύτερου όμως μεγέθους, εξοπλισμένα και με τορπίλες. Μια δεύτερη παρτίδα έξι σκαφών παραγγέλθηκε το 1978, τα οποία όμως κατασκευάστηκαν στην Ελλάδα και έφεραν πυραύλους Penguin Mk 2 Mod 3. Για το λόγο αυτό τα έξι αυτά πλοία χαρακτηρίζονται κλάσης La Combattante IIIb

## Αναβάθμιση

Το Ελληνικό Πολεμικό Ναυτικό αποφάσισε να αναβαθμίσει τις πυραυλακάτους κλάσης La Combattante III. Για τις τέσσερις Combattante III η εταιρεία Thales ανέπτυξε το σύστημα διαχείρισης μάχης TACTICOS, το οποίο περιλαμβάνει τέσσερις πολυλειτουργικές τερματικές κονσόλες ελέγχου, ένα ραντάρ επιτήρησης, ένα σύστημα ελέγχου και ανίχνευσης πυρός, ένα σύστημα ηλεκτρο-οπτικής ανίχνευσης και ελέγχου πυρός, ενσωματωμένο ραντάρ αναχαίτισης, δύο καταδείκτες στόχων και σύστημα τακτικής ζεύξης δεδομένων. Το πρόγραμμα εκσυγχρονισμού Μέσης Ζωής ολοκληρώθηκε το 2010.

Ο οπλισμός των πλοίων αποφασίστηκε να μεταβληθεί το 2015 σταδιακά ανά μονάδα μεταβαλλόμενων μόνο των Κατευθυνομένων Βλημάτων (Κ/Β) από EXOCET MM38 σε HARPOON κατασκευής BOEING (πρώην McDonell Douglas) με το πρώτο πλοίο που αποδόθηκε να είναι το ΤΠΚ ΜΥΚΟΝΙΟΣ (P-22) το Δεκέμβριο του 2016.

## Χαρακτηριστικά
* Εκτόπισμα: 359 τόνοι, 425 τόνοι πλήρες
* Μήκος: 56,2 m
* Πλάτος: 8 m
* Βύθισμα: 2.1 m
* Ταχύτητα: 36 κόμβοι
* Μηχανές : 4 MTU MD 16V 538 TB92 Diesel 17,060 hp(m)
* Προπέλες: 4 
* Ακτίνα Δράσης: 700 μίλια με 30 κόμβους, 2.500 μίλια με 15 κόμβους
* Πλήρωμα: 42 (5 Αξιωματικοί)
* Οπλισμός:
** 4 πύραυλοι επιφανείας - επιφανείας Aerospatiale MM 38 Exocet (πλην του P-22)
** 2 πυροβόλα OTO Melara 76 mm
** 2 διπλά πυροβόλα Emerson Electric 30 mm
** 2 τορπίλες των 21 ιντσών
* Αντίμετρα: Εκτοξευτής αερόφυλλων Wegmann
* Συστήματα:
** ESM: DR-3000
** Ηλεκτροπτικό: MIRADOR
** Σύστημα ελέγχου πυραύλων και πυροβόλων TACTICOS 
** Ραντάρ: 
*** Έρευνας αέρα/επιφανείας VARIANT
*** Ναυτιλίας: BRIDGEMASTER - SCOUT
*** Ελέγχου πυρός: LIROD

## Πλοία
* ΤΠΚ ΛΑΣΚΟΣ (P 20)	
* ΤΠΚ ΜΠΛΕΣΣΑΣ (P 21)
* ΤΠΚ ΜΥΚΟΝΙΟΣ (P 22)
* ΤΠΚ ΤΡΟΥΠΑΚΗΣ (P 23)

## Εξωτερικοί σύνδεσμοι
* Η επίσημη ιστοσελίδα της Διοίκηση Ταχέων Σκαφών (Δ.Τ.Σ.) του Ελληνικού Πολεμικού Ναυτικού
* Σελίδα αφιερωμένη στις πυραυλακάτους La Combattante IIΙ

Κατηγορία:Ελληνικές Πυραυλάκατοι
Μπατσάτα (χορός)

μικρογραφία|255px|Μπατσάτα

Η **μπατσάτα** (*bachata*) είναι μια μορφή μουσικής και λάτιν χορού που δημιουργήθηκε στην επαρχία και τις αγροτικές γειτονιές της Δομινικανής Δημοκρατίας. Τα θέματά του είναι συχνά ρομαντικά: ιδιαίτερα επικρατούσες είναι οι ιστορίες Αγάπης και της θλίψης. Στην πραγματικότητα, ο αρχικός όρος που χρησιμοποιήθηκε για να ονομάσει το ύφος ήταν «amargue» («πικρία» ή «πικρή μουσική»), έως ότου ο μάλλον διφορούμενος όρος bachata έγινε δημοφιλής.

## Ονομασία
Η προέλευση του όρου bachata είναι ακόμα άγνωστη. Εντούτοις, σε μερικές αγροτικές περιοχές της Δομινικανής Δημοκρατίας, ο όρος Βachata σημαίνει τα απορρίμματα, αλλά οι περισσότεροι πολίτες συμφωνούν ότι αποτελεί ένα συμβαλλόμενο μέρος. Άλλοι λένε ότι η bachata προέρχεται από το ιταλικό Ballata, το οποίο ήταν μια δημοφιλής μορφή μουσικής της Ιταλίας τους προηγούμενους αιώνες. Η Bachata αναπτύχθηκε και είναι ακόμα στενά συνδεδεμένη με το λατινοαμερικάνικο ρομαντικό ύφος αποκαλούμενο μπολερό.

Με την πάροδο του χρόνου, έχει επηρεαστεί από το μερένγκε (γρήγορος ρυθμός ντόπιας μουσικής στη Δομινικανή Δημοκρατία) και από ποικίλες λατινοαμερικάνικες μορφές κιθάρων. Η ίδια η μουσική παίζεται στα 4/4. Η πιο αναγνωρίσιμη πτυχή της ενοργάνωσης bachata είναι η χρήση μιας ενισχυμένης κιθάρας (είτε ηλεκτρικής είτε ακουστικής).

## Ιστορία
Η bachata που προέκυψε τη δεκαετία του '60 προέρχεται από τη λατινοαμερικάνικη παράδοση κιθαριστικής μουσικής, αρχικά εντοπιζόμενη σε μπαρ και κλαμπ που έπαιζαν κιθαρίστες και τραγουδιστές. Σύμφωνα με ένα ντοκιμαντέρ, τo κομμάτι των Beatles "Till There Was You" (1963) βοήθησε στην έμπνευση του ύφους. Ακόμα κι αν μερικοί έθεσαν την προέλευση της Bachata στις αρχές της δεκαετία του '60. Το 2002 ένα αναμνηστικό λεύκωμα δημοσιεύτηκε γιορτάζοντας την 50ή επέτειο της μουσικής Bachata.

Ενώ οι ραδιοφωνικοί σταθμοί έπαιζαν συνεχώς merengue και σάλσα, οι μουσικοί bachata αναγκάστηκαν να αναπτύξουν το σύστημά τους και τη μουσική τους. Όπως με τις περισσότερες μορφές της λατινοαμερικάνικης μουσικής, η bachata αποδίδεται κυρίως από άνδρες τραγουδιστές.

Η bachata παίζεται σήμερα σε ηλεκτρική κιθάρα και είναι πιο ρυθμική απ' ό,τι στις προηγούμενες μορφές. Η εξέλιξη σε ηλεκτρική κιθάρα έχει βοηθήσει να καταστήσει την bachata περισσότερο χορευτική και προσιτή.

Για το δομινικανό ακροατήριο, ο δημοφιλέστερος των σύγχρονων bachateros είναι αναντίρρητα ο Άντονι Σάντος. Άλλοι αξιοσημείωτοι καλλιτέχνες είναι οι: Λουίς Βάργας, Ραουλίν Ροδρίγκες, Σακαρίας Φερρέιρα, Φρανκ Ρέγιες, Monchy y Alexandra, Andy Andy, Λεονάρδο Πανιάγουα, Los Toros Band, Joe Veras και El Vinny (Tu Melón).
## Εξωτερικοί σύνδεσμοι
* Bachata videos of both Original and Fusion Bachata (αγγλικά)
* Site about Original Bachata incl. Dance-Videos and Dance-Tutorials (αγγλικά)
* Bachata Tutorials for Traditional and Fusion Bachata Dance (αγγλικά)
* Bachata Festivals Worldwide  (αγγλικά)

Κατηγορία:Λάτιν χοροί
Κατηγορία:Πολιτισμός της Δομινικανής Δημοκρατίας
Μάμπο (χορός)

μικρογραφία|Χορευτές μάμπο


Το Μάμπο είναι λάτιν χορός κουβανέζικης προέλευσης και αντιστοιχεί στη μουσική μάμπο. Είναι ρυθμικά παρόμοιο με το αργό μπολερό, αν και έχει ένα πιο σύνθετο σχέδιο βημάτων. 

## Ιστορία
Προς το τέλος της δεκαετίας του '40, ένας μουσικός που ονομαζόταν Πέρες Πράδο βρήκε το χορό για τη μουσική μάμπο και έγινε το πρώτο πρόσωπο που εμπορεύθηκε τη μουσική του ως «μάμπο». Μετά από την Αβάνα, ο Πράδο κίνησε τη μουσική του προς το Μεξικό και έπειτα στην πόλη της Νέας Υόρκης.

## Είδη χορού και συγγενείς χοροί
Υπήρξαν δύο μορφές χορού μάμπο: ο ενιαίος και ο τριπλός (μερικές φορές αποκαλούμενος διπλός). Ο προηγούμενος έχει διατηρηθεί ως το σύγχρονο mambo ενώ ο τελευταίος είναι πιθανά μια προέλευση του τσα τσα τσα. 

Από το Mambo προέκυψε ο χορός σάλσα και ανήκει στην κατηγορία του American Style Ballroom Dancing. Ο ρυθμός των βημάτων είναι ασυνήθιστος σε σύγκριση με τους περισσότερους άλλους χορούς. Μπορεί να μετρηθεί όπως «γρήγορο-αργό». Το βασικό σχέδιο ή το «βασικό βήμα» μάμπο αποτελείται από δύο μισά: Μπροστά βασικό και πίσω βασικό. Όταν ένα άτομο χορεύει μπροστά βασικό, η κυρία χορεύει πίσω ή μπροστά και αντίστροφα. 

## Τα βήματα
Τα βήματα εκτελούνται με την κουβανέζικη κίνηση γοφών, μια αλλαγή βάρους κάμπτοντας το γόνατο - αυτό  οδηγεί στην κίνηση γοφών που είναι χαρακτηριστική στη σάλσα. Στο μάμπο εντούτοις αυτή η κίνηση γίνεται για να εμφανιστεί ξαφνικότερα και τονίζεται. Αυτό το σχέδιο βημάτων είναι παρόμοιο με αυτό των διεθνών προτύπων ρούμπα και μοιάζει με το τσα τσα τσα. Η Ρούμπα είναι πολύ πιο αργή. Το τσα τσα χρησιμοποιεί το τριπλό βήμα (chasse) «σε 4-και-1». Τα πρώτα δύο βήματα μπροστινού του βασικού καλούνται μερικές φορές «προς τα εμπρός στο σπάσιμο».

## Δείτε επίσης
*Μάμπο (μουσική)
*Σάλσα (χορός)

## Εξωτερικοί σύνδεσμοι
(στα αγγλικά)
* **Baile mi rey**, a movie that portrays Mambo and swing dancing in Mexico City. http://www.youtube.com/watch?v=88ylPsFyppc
* Mambo Videos
*"Mambo on 2: The birth of a new form of dance in New York City," article by Sydney Hutchinson in the CENTRO Journal, Center for Puerto Rican Studies https://web.archive.org/web/20120911224717/http://redalyc.uaemex.mx/redalyc/pdf/377/37716209.pdf

Κατηγορία:Λάτιν χοροί
Κατηγορία:Χορός στην Κούβα
Νικόλαος Λιώκης

Ο **Νικόλαος Λιώκης** (Κεφαλονιά, 1886 &ndash; Πειραιάς, 1924) ήταν διακεκριμένος Έλληνας ζωγράφος και διάσημος αγιογράφος.

## Βιογραφικά στοιχεία
Γεννήθηκε στο Ληξούρι της Κεφαλονιάς. Το 1910, εγκαταστάθηκε στον Πειραιά όπου έζησε και δημιούργησε το μεγαλύτερο μέρος του έργου του. Υπήρξε διάσημος αγιογράφος. Αγιογράφησε πολλές εκκλησίες στη Βράιλα της Ρουμανίας και κάποιες στη Βουλγαρία. Αγιογράφησε επίσης τον Μητροπολιτικό Ναό της Αίγινας. Στον Πειραιά, οι αγιογραφίες του κοσμούν πολλές εκκλησίες μεταξύ των οποίων του Αγίου Νικολάου καθώς και του Αγίου Ιωάννου Ρέντη. Το εκτός αγιογραφίας έργο του, περιλαμβάνει κυρίως προσωπογραφίες και πορτραίτα. Πέθανε στον Πειραιά.

## Πηγές
* "Πειραϊκόν Ημερολόγιον" Αρχείο Πειραϊκών Σπουδών (1966) τομ.1ος σελ.67

Κατηγορία:Έλληνες ζωγράφοι του 19ου αιώνα
Κατηγορία:Έλληνες αγιογράφοι
Κατηγορία:Έλληνες ζωγράφοι του 20ού αιώνα
Βλάντο Γιάνεφσκι

Ο **Βλάντο Γιάνεφσκι** (σλαβομακεδονικά: *Владо Јаневски*) είναι Βορειομακεδόνας τραγουδιστής. Εκπροσώπησε τη Βόρεια Μακεδονία στο διαγωνισμό Τραγουδιού της Γιουροβίζιον το 1998 με το τραγούδι *Ne Zori Zoro* όπου ήρθε 19ος ανάμεσα σε 25 συμμετοχές, με 16 πόντους.

Ήταν η πρώτη φορά που η Βόρεια Μακεδονία συμμετείχε στο διαγωνισμό. Μιας και ο συγκεκριμένος διαγωνισμός υπήρξε ο τελευταίος όπου χρησιμοποιήθηκε ορχήστρα πριν αντικατασταθεί από το play back, και δεδομένου ότι κληρώθηκε να ερμηνεύσει το τραγούδι του τελευταίος, υπήρξε ο τελευταίος τραγουδιστής στην ιστορία του θεσμού που ερμήνευσε εξ ολοκλήρου ζωντανά το τραγούδι του. 

## Παραπομπές


## Εξωτερικοί Σύνδεσμοι

Κατηγορία:Βορειομακεδόνες τραγουδιστές

Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία
Κατηγορία:Διαγωνισμός Τραγουδιού Eurovision 1998
Κατηγορία:Συμμετέχοντες στη Eurovision
Έλενα Ρίστεσκα

Η **Έλενα Ρίστεσκα** (*Елена Ристеска*, Σκόπια, 27 Απριλίου 1986) είναι Βορειομακεδόνισσα τραγουδίστρια και στιχουργός. Εκπροσώπησε την πρώην Γιουγκοσλαβική Δημοκρατία της Μακεδονίας στη Γιουροβίζιον το 2006 με το τραγούδι *Ninanajna*, που κατέλαβε την 12η θέση με 56 πόντους.

## Δισκογραφία
### Σινγκλς
*Ona Drugoto – 2002
*Den I Noć – 2003
*Raj I Pekol – 2003
*Ni Na Nebo, Ni Na Zemja – 2004
*Ninanajna – 2006
*Ne Mogu – 2006
*Zaspana Ubavica - 2006
*Esen Vo Mene - 2006
*192 - 2006
*Milioner - 2007

## Παραπομπές


Κατηγορία:Βορειομακεδόνισσες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία
Κατηγορία:Διαγωνισμός Τραγουδιού Eurovision 2006
Κατηγορία:Συμμετέχοντες στη Eurovision